rlitschk/wikidir huggingface dataset:
Der Wilhelm Zentner (* 21. Jänner 1893 z Pforze; † 7. März 1982 z Münche) isch e düütsche Schriftsteller, Dozänt und Kunschtkritiker gsi. Der Wilhelm Zentner isch der Soon vom Diräkter vo der Badische Münzanstalt gsi. Er isch ufs humanistische Gymnasium z Charlsrueh ggange un het z Heidelberg Germanistik und z Münche d Musigwüsseschaft studiert. Er het im Erschten und im Zwöite Wältchrieg Milidärdienscht gleischtet. Er isch Dozänt für Musiggschicht z Münche gsi und het Theaterstück gschribe, und er het s Programm vo de Münchner Filharmoniker redigiert und isch spöter er dene ihre Pressescheff gsi. E grossi Arbet vom Zentner isch es gsi, d Brief vom alemannische Schriftsteller Johann Peter Hebel azluege und usezggää. Ane 1923 het er drüübändige Uusgab vom Hebel sine Wärch gmacht. Mit sine Schrifte zu dämm Dichter isch er eine vo de bedüütende Hebel-Forscher. 1955 het er de Johann Peter Hebel-Pryys übercho. Johann Peter Hebels Briefe an Gustave Fecht. 1791–1826. Karlsruhe: C. F. Müller 1921. Der Schild des Archilochos. Karlsruhe: Bühnenvolksbund 1923. Johann Peter Hebel, Werke. Drei Bände. Karlsruhe: C. F. Müller o. J. [1923/24]. Vor dem Schwabenalter ... Gedichte. Karlsruhe: C. F. Müller 1929. Johann Peter Hebel. Festgabe aus Anlaß des 125. Todestages des Dichters.
Dr Ignaz Heinrich Karl, Freiherr vo Wessebärg-Ampringe (* 4. Novämber 1774 z Dresden; † 9. Augschte 1860 z Konstanz) isch e römisch-katolische Theoloog un Schriftsteller gsi. I der Zyt vo dr spoote Uufklärig het är e bedütendi Rolle im Kulturläbe und i der Chilepolitik vom düütsche Südweschte gspiilt. Dr Freiherr vo Wessebärg, us dr alte adelige Familie vo de Wessebärg im Aargau, isch as Soon vom Philipp Karl vo Wessebärg, wo Minischter vo dr Kurfürschtin vo Sachse gsi isch, z Dresden uf d Wält cho. Ufgwachsen isch er z Fäldkirch im Brysgau. Är het z Augschbrg, z Dillinge, z Würzburg un z Wien d Theology, d Filosofy un d Rächtswüsseschaft studiert. Ane 1797 isch är i d Domkapitel z Konstanz und z Augschbrg ufgnoo worde, und anne 1802 isch är Generalvikar fürs Bischtum Konstanz worde und bischöfliche Verträtter bi den Äiggnosse i dr nöie helvetische Republik. Dr Wessebärg het im Sinn vo dr Uufklärig d Liturgy ernöieret und modärnisiert, sogar mit meh Elimänt vo dr dütsche Volkssprooch. Ihm verdankt me Reforme vom Chileläbe un vo dr Chilemusig im Piet vom Konstanzer Bischtum; är wird au as Lieddichter ufgfüert, öppe mit em Lied «Geist vom Vater und vom Sohn!», wo au
Z Öschterrych sin d Boschtleitzaal vyrschtellig un i dè Aaschrift toujours nit chürzt aazgää. Si sin am 1. Jänner 1966 vo dè Generaldirektion für d Boscht- un Telegraphèvowaltung ygfüürt worrè. Jeddi Boschtleitzaal kennzeichnèt è Boschtamt. D Uussaag vo dè Boschtleitzaal isch also übber dè Boschtort usè gangè un hèt sich au uff è bschtimmts Aanaamè-, Abhol- odder Zuèschtell-Bostamt bezogè. Dõdemit isch es zur Reglè worrè, dass für è Stadt mit è baar Boschtämter au è baar Boschtleitzaalè goltè hèn. Sit Septembér 2009 bschtòt uff dè Websitè vo dè Öschterrychischè Boscht AG d Möglichkeit, mittels èrè detaillyrtè Online-Suèchfungtion nõch Boschtleitzaalè un dè dèzuèghörigè Ortschaftè mit irè „Bschtimmungsörter“ z suèchè; für d Suèchi innerhalb vo größerè Städt isch sèlli abber kaum bruuchbar. Ußerdèmm stön aktuèlli Lischtè vo allnè Boschtleitzaalè (inkl. Boschtfach- un Sondernummèrè) bzw. allnè Ortschaftè (inkl. PLZ un Bschtimmungsort) als Excel-Tabellè zum koschtèfreyè Download parat. Schu ab 1941 hèt s diè rychsdütschi Boschtleitzaal 12a un 12b für Öschtrych gää, wo anno 1938 mit èm Dütschè Rych zämmè gangè isch. Diè èrscht Stell vo dè Boschtleitzaal git d Leitzonè, also d Region aa. 1xxx – Wyn (au deilwys für Ortschaftè i dè nidderöschtrychischè Nõchbòrschaft) 2xxx – öschtlichs un südlichs Nidderöschtrych, au deilwys
D Jakobsweg en Europa sen urschbrengle Pilgrweg gwea, mo zom aageblicha Grab vom Aposchdl Jakobus en Santiago de Compostela en Galicie gfiehrd hen. Schbädr sen au andre Pilgrweg so ghoisa worra. In erster Linie wird under Jakobswäg dr Camino Francés verstande, a hochmittelalterlechi Hauptverkehrsachse z Nordspanie, wo vo de Pyrenäe zum Jakobsgrab füert. Die Route, so wie si hüt no gange wird, isch i de erste Hälfti vom 11. Johrhundert entstande. En Pilgerfüerer vom 12. Johrhundert, wo im Jakobsbuech (latiin. Liber Sancti Jacobi), de Hauptquelle vo de Jakobusverehrig im Hochmittelalter, enthalten isch, nennt för de französeschi Ruum vier witeri Wäg, wo i de Pyrenäe zu eim Strang zämme chömed. Noch de Widerbeläbig vo de Pilgerfahrt noch Santiago de Compostela i de 1970er und 1980er Johr isch de spanisch Hauptwäg 1993 ins UNESCO-Welterbe ufgno worde. Elsass Em Elsass hod s an Weg mo links vom Rhei vo Speyer ibr Strosburi no Basel ond weidr noch Besançon mid de Schadziona Waisseburich – Wàlburi – Bröömt – Strosburi – Arische – Odiliebari – Keschteholz – Kaiserschbarig – Couvent-St.-Marc – Gawiller – Dànn – Bellemagny – Belfort got. Schwoba En Schwoba hods en Weg vo Ulm ibr Oberdischenge, Äpfenga, Bibra, Schdõẽhausa, Waldsee, Wãẽgaade, Raveschburg,
D Corinne Suter (* 28. September 1994 z Schwyz) isch e Schwiizer Skirännfahreri. Sie ghört sit 2010 em Kader vom Schwiizer Skiverband Swiss-Ski aa und isch vor allem i de Diszipline Abfahrt und Super-G erfolgrych. D Suter isch als Angehörigi vom Nationale Leistungszentrum Ski Alpin Mitti im Novämber 2009 iri erste FIS-Ränne gfahre und isch bereits im Jänner vom nächste Jahr zerschtmal im Europacup zum Iisatz cho. Nach dem Winter isch sie im Früehlig 2010 als jüngsti Athletin i s C-Kader vo Swiss-Ski ufgnuu worde. Ab em Summer 2010 isch sie i d Sportschuel z Ängelbärg gänge. Im Winter 2010/11 isch d Suter näbe FIS-Ränne vermehrt im Europacup gfahre und het bereits am Aafang vo de de Saison mit Platz sächs i dr Abfahrt vo St. Moritz ires erste Top-10-Ergäbnis erreicht. Nachdem sie im Jänner 2011 i irere Altersklass Juniorinne I Schwiizer Junioremeisteri im Riiseslalom worden isch, het sie im nächste Monat a de Juniorewältmeisterschaft 2011 z Crans-Montana teilgnuu, wo sie Nüünti im Super-G worden und trotz eme Sturz Zwänzgisti i der Abfahrt worden isch. Im Slalom isch sie im zweite Durchgang usgschide und im Riiseslalom isch sie am Tag nach irem Abfahrtssturz wägere Schienbeiprellig nid gstartet. Churz nach de
Der Klaus Johann Groth isch am 24. April 1819 z Heide, ere Stadt im dänische Herzogtum Holschtei, uf d Wält cho und am 1. Juni 1899 z Kiel gstorbe. Er isch e berüempte plattdüütsche Mundartschriftsteller, Lehrer un Dialäktoloog gsi und er zelt zu de Pionier vo der nöie niderdüütsche Literatur. Der Klaus Groth isch der Soon vom Müller und Puur Hartwig Groth (1791–1860) gsi un z Heide im weschtholschteinische Piet vo Dithmarsche ufgwachse, wo uf der Schleswig-Holschteinische Geest lyt. Mit Vierzääni isch er noch der Konfirmazioon der Schryber bim Chilevogt vo Heide worde, und vo 1838 bis 1841 het er s Lehrerseminar psuecht, wo z Tondern, i dr eltischte dänische Stadt, gsi isch. Er het denn z Heide Schuel ggää und isch dört au Organischt gsi; i sinere Heimetstadt het er der Verein Heider Liedertafel gründet. Ane 1849 het er d Schuel wägen ere Chranket müessen uufhöre, und derno het er e Zytlang bim Lehrer Leonhard Selle, sim Fründ, uf der Insle Fehmarn i der Oschtsee gläbt. Ane 1853 het der Klaus Groth sis erschte Gedichtbuech mit em Titel Quickborn useggää, wo i der Zyt vo der Erholig uf Fehmarn entstanden isch. Es het 58 Gedicht i sim nordniderdüütsche Dialäkt
Dr Ewald Rudolf Weibel (* 5. Merz 1929 z Buchs; † 19. Februar 2019) isch e Schwyzer Anatom gsii. Är het mit dr Entwicklig vu morfometrische Methode s quantitativ Studium vu dr strukturälle Grundlage vu dr Fysiology am Byschpel vu dr Lungefunktion un dr Zällbiology mitgrindet un im Rame vu fysiologische Studie am Otmigssischtem vu dr Lunge bis zue dr Mitochondrie aagwändet. Är het anne 1962 mit em George Emil Palade di spezifisch Organelle vu dr Bluetgfäßendothelzälle entdeckt, wu hite „Weibel-Palade Body“ gnännt wird. Dr Ewald Weibel isch Autor vu iber 350 wisseschaftlige Publikatione un mehrere Biecher. Noch em Medizinstudium an dr Universitet Züri (Staatsexame 1955, Dr. med. 1956) isch e meejehrige Studienufenthalt in dr USA an dr Yale University z New Haven, un an dr Columbia University un am Rockefeller Institute z New York, zletscht as Career Investigator vum Health Research Councils vu dr City of New York. Anne 1963 isch er as Assischtänzbrofässer an s Anatomisch Inschtitut vu dr Universitet Züri retuurchuu un isch 1966 em Ruef as ordelige Brofässer un Diräkter vum Anatomische Inschtitut an d Universitet Bärn gfolgt, bis zue syre Emeritierig 1994. Är isch Räkter vu dr Universitet Bärn vu 1984 bis 1985 gsii. Vu
D Uriella, aigetli Erika Hedwig Bertschinger-Eicke (* 20. Februar 1929 z Züri; † 24. Februar 2019), isch d Grinderi un s Oberhaupt vu dr der neireligiese Bewegig «Fiat Lux» gsii. Si het si as Sprochrohr vum Jesus gsääne, ihri Aahänger hän ere magischi Chreft zuegsproche un si as Wunderhaileri aagluegt. D Uriella het scho frie Kontakt zue dr Gaischtige Loge Züri un zue „Säkte“ z Großbritannie un in dr USA ghaa. Noch eme Rytuufall anne 1973, wu si schwäri Chopfverletzige dervu kriegt het, het si verchindet, ass si hällsää chennt. An dr Wynäächte 1975 heb si im «Liechtzäntrum Bethanie» in dr Schwyz in ere Trance e erschti Offebarig empfange. Wu ihre erschte Mann gestorbe isch, het si z Egg ZH e Hailigdum as Mittelpunkt vu ihre Aahänger grindet, wu si dert versammlet hän. Do isch si zum erschte Mol as «Uriella» in Gottesdienscht ufdrätte. Si het si as diräkt Sprochrohr vum Jesus Chrischtus gsääne un het ihri Offebarige wytergee. Dr Ärzängel Uriel sei ere vyl Mol im Wohnzimmer erschine. D Grindig vu Fiat Lux isch am 12. Jänner 1980 gsii, no dr Uffassig vu dr Mitglider dur dr Jesus Chrischtus iber sy Sprochrohr Uriella in sym Hailigdum z Egg. In
Fenin isch es Dorf vom Kanton Nöieburg. Es lyt im Tal Val de Ruz am Nordfuess vom Chaumont und ghört hüt zu der Gmeind Val-de-Ruz. Bis im 19. Joorhundert isch Fenin en eigeti Gmeind gsi, denn hät es sech anne 1888 mit de Nochbergmeinde Vilars und Saules zun ere grössere Gmeind zämetoo, wo Fenin-Vilars-Saules gheisse hät. Und di isch ane 2012 i der grosse Gmeind Val-de-Ruz ufggange. Im Middelalter isch Fenin sälber no en Chilegmeind gsi, spöter isch es denn nume no en Filiale vo dr Pfarrei Saint-Blaise gsi. Z Fenin stoot es Schloss usem 16. Joorhundert. Maurice Evard: Fenin. In: Historisches Lexikon vo dr Schwiiz. Historisch-Biografischs Lexikon vo der Schwiiz, Band 3, S. 139. Website vo der Gmeind Val-de-Ruz
D Clara Koppenburg (* 3. Augschte 1995 z Löörech) isch e dytschi Radrännfahreri. Syter anne 2015 fahrt d Clara Koppenburg Ränne in dr Frauenelite. Im Johr 2017 isch si im Ainzelzytfahre vu dr U23 bi dr Stroße-Europamaischterschafte uf Blatz vier chuu. E baar Wuche speter het si mit ihrem Cervélo Bigla Pro Cycling Team im Mannschaftszytfahre vu dr Wältmaischterschafte 2017 d Bronzemedallie gwunne. Bi dr UEC-Stroße-Europamaischterschafte 2018 z Glasgow het si ihre dytsche Teamkollegi Lisa Brennauer zuen eme Podiumsblatz ghulfe. Im Stroßeränne vu dr Wältmaischterschafte 2018 isch si 18. wore. In dr Saison 2019 het si noch ere Attacke am gääche Xorret de Catí mit dr dritte Etappe vu dr Setmana Ciclista Valenciana ihre erscht international Radränne un derno au d Gsamtwärtig vu dr Rundfahrt gwunne. D Clara Koppenburg studiert Sportwisseschafte an dr Universitet Konschtanz. 2017 Wältmaischterschaft - Mannschaftszytfahre 2019 Gsamtwärtig un ai Etappe Setmana Ciclista Valenciana 2015 Bigla Cycling Team 2016 Cervélo Bigla Pro Cycling Team 2017 Cervélo Bigla Pro Cycling Team 2018 Cervélo Bigla Pro Cycling Team 2019 WNT-Rotor Pro Cycling Commons: Clara Koppenburg – Sammlig vo Multimediadateie Clara Koppenburg in der Datebank vo Radsportseiten.net Clara Koppenburg in der Datenbank von ProCyclingStats.com Clara Koppenburg in der Datenbank von
S Brodmuseum Ulm isch a Doil vom Immaterielle Kulturerbe Deutsche Brotkultur . Sei neier Nama ab 2018 isch Museum Brot und Kunst – Forum Welternährung. S hod sein Blads em Salzstadel, en dr Salzstadelgasse 10. S Brodmuseum isch 1955 als Deutschen Brotmuseum grendad worra. Bis jedsd hod s Museum neba Diorama ibr s Brodmacha Kunschd aus em 15.- 21. Jahrhundert zoidg, mo mid Brod zdoa hod. A neis Konzebd wurd en 2019 zoigd werra, drom isch s Museum zua. D Museumsmachr wellad „Zu einem offenen Dialog über Fragen nach dem eigenen Konsum und Welthandel, nachhaltigem Lebensstil und Ressourcenverbrauch ebenso wie nach der Zukunft unserer Ernährung will das Museum als „Forum Welternährung“ einladen“ Здание музея Bildrgalerie Bachschdub Handmühl Wann offa isch hods da Freie Freitag, mo an jeden erschda Freitag em Monat der Eintritt frei isch. S hod au en barrierefreia Zugang. Schwäbische Backwaara Hermann Eiselen (Hrsg.): Brotkultur. DuMont Verlag, Köln 1995, ISBN 3-7701-3400-1. Andre Projekt Commons: Brotmuseum Ulm – Sammlig vo Multimediadateie Allgmoi Brot und Kultur bewahren und vermitteln. Abgruefen am 26. Februar 2019. Museum der Brotkultur. Abgruefen am 26. Februar 2019.
D Sabine Wölfle (* 21. Juni 1959 z Wuppertal as Sabine Göbler) isch e dytschi Bolitikeri (SPD) un syt 2011 Mitglid vum Landdag vu Bade-Wirttebärg. D Wölfle isch z Wuppertal uf d Schuel gange un het derno ab 1975 Raiseverchehrschauffrau glehrt. Si het e baar Johr lang im Beruef gschafft, bi Raiseveraastalter un Fluggsellschafte. Vu 2009 bis 2011 isch si Prässereferänti vu dr SPD-Landdagsabgordnete Marianne Wonnay gsii. Syter 1978 läbt d Wölfle im Landchrais Ämmedinge. Si isch ghyrote un het zwai Chinder. Anne 1986 isch d Wölfle in d SPD yydrätte. Vu 2004 bis 2012 isch si Ortsverainsvorsitzeri vu dr SPD z Waldkilch gsii un vu 2006 bis 2015 stellverdrättendi Chraisvorsitzeri vum Chraisverband Ämmedinge. Vu 2007 bis 2015 het si em Landesvorstand vu dr SPD Bade-Wirttebärg aaghert. Bi dr Kommunalwahl 2009 isch si in Gmairoot vu Waldkilch gwehlt wore, s Amt as Gmaireeti het si 2017 us zytlige Grind niderglait, si het derzue gsait: „Es wäre den Bürgern gegenüber nicht fair, wenn ich nicht an den Sitzungen des Gemeinderates und der Ausschüsse teilnehmen kann“. Bi dr Landdagswahl 2011 isch si iber e Zwaitmandat im Wahlchrais Ämmedinge in Landdag gwehlt wore. Au bi dr Landdagswahl 2016 het si wider e Zwaitmandat
De Toni Businger (* 6. Juni 1934 z Wettige, Schwiiz; 15. Februar 2019, vo Wettige, Stans und Rägischbèèrg) isch en freischaffende, autodidaktische Bühne- und Koschtümbildner gsi. Gebore und ufgwachse isch de Toni Businger z Wettige und het do au d Primar- und d Bezirksschuel bsuechd. Danach isch er ins Kapuziner-Kollegium St. Fidelis uf Stans und het mit de Matura abgschlosse. Aaschlüssend het er es Literaturstudium a de Uni Züri aagfange, wo er aber nach 3 Mönet abbroche het zum id Provence go male. Sis Interesse het scho früeh em Theater golte. Scho als Schüeler isch er vil im Kurtheater Bade gsi, het d Stück im Vorfäld gläse und sich e Vision gmachd, im Kollegi z’Stans heder dörfe sis erste Bühnebild für «Emil und die Detektive» gstalte. Für sin bruefliche Werdegang als Büehnebildner isch d Begegnig mit em Teo Otto entscheidend gsi. Der isch beiidruckt gsi vo de Bilder us Südfrankriich und hed ihm d’Assistentestell ahbotte. Im 1957 hed er d’Chance becho sis erschti Büehnebild für s Stuck «Und Pippa tanzt» vom Gerhart Hauptmann z’entwerfe, wo im Schauspiilhuus z Züri ufgführt worde isch. Bis ins 1960i isch er am Schauspilhuus mit eme feschte Engagement blibe, dann bis 1962 am Theater z
De Baumerflade isch en Appizäller Läbchueche mit ere Haselnussfülig. S isch e Spezialität us Baume im Zürcher Oberland. Di grosse tradizionelle Baumerflade händ Naturhonig im Täig und händ e Haselnussfülig. De Ruedolf Bär isch en Beckermäischter gsi. Er hät sin Pruef im Appizällerland glert. 1902 isch er us sinere Häimet uf Baume zoge. Det hät er di erschti Konditerei im Dorf ufta. S Rezäpt vom Appizäller Läbchueche oder Biber häd er mitpracht. Als erschte hät er de Läbchueche mit ere Haselnussfülig gmacht. Won de Ruedolf Bär sini Konditerei 1933 em Schwigersohn Erhard Widmer überge häd, isch natürli au s ghäime Rezäpt vom Baumerflade debi gsi. Vo 1954 bis 1971 häd de Konditermäischter Theodor Müller s Gschäft gfüert und d Baumerflade pache, dänn de Siegfried Voland. Er häd s Rezäpt und de Betrieb 2001 em René Schwiizer überge, won aber de bekannti Name vo sim Vorgänger phalte häd. Hüt wird de Baumerflade inere grössere Bachstube z Stäg bi Baume pache und mer chunt en nöd nume z Baume und im Stäg, sondern au z Bääretschwiil, z Fehraltorf, z Laupe, z Rütti und z Wald bim Voland über. S Wort Flade isch e Churzform vo Biberflade. Biberflade oder Biberzälte isch es alts
D Sylvia Maria Felder (* 17. Februar 1967 z Gernschbach as Sylvia Maria Karcher) isch e dytschi Bolitikeri (CDU) un syt 2016 Mitglid vum Landdag vu Bade-Wirttebärg. D Felder isch e Dochter vun eme Rächtsaawalt un z Gernschbach ufgwachse, wu si au uf d Grundschuel un derno uf s Gimnasium gange isch. Noch em Abitur anne 1986 het si an dr Universitet Dibenga Jura studiert. Anne 1992het si s erscht juristisch Staatsexame gmacht un derno ne Referändariat u. a. bim Erzbischeflige Ordinariat z Fryburg un bim Arbetgeberverband vu dr Babyrinduschtry Bade-Wirttebärg, Im Johr 1994 het si s juristisch Staatsexame abglait un isch derno as Rächtsaawlti zuegloo wore. Vu 2009 bis 2015 het si im Biro vum Karl-Wolfgang Jägel gschafft, wu fir dr Wahlchrais Raschti im Landdag ghocktisch. D Felder isch ghyrote mit em Jurischt un Manager Rupert Felder. Si hän zäme drei Chinder (*1994, * 1996 un * 2000). Syter anne 1996 isch d Felder Miglid vum Chraisdag im Landchrais Raschti. Syter 1999 isch si Mitglid im Vorstand vum CDU-Chraisverband Raschti, vu 1999 bis 2013 as Vorsitzeri. Bi dr Kommunalwahl 2014 isch d Felder in Gmairoot vu Gernsbach gwehlt wore. Bi dr Landdagswahl 2016 isch si im Wahlchrais Raschti iber
D Marion Gentges (* 23. Augschte 1971 z Haasle) isch e dytschi Bolitikeri (CDU) un syt 2016 Mitglid vum Landdag vu Bade-Wirttebärg. D Gentges isch z Welscheschdaine ufgwachse. Anne 1991 het si Abitur am Robert-Gerwig-Gimnasium z Huuse gmacht. Vu 1991 bis 1996 het si an dr Universitet Fryburg Jura studiert. Anne 1996 het si s erscht Staatsexame gmacht un derno vu 1996 bis 1998 s Referändariat am Landgricht Offeburg mit Wahlstatione z Marburg un z Brüssel bi dr EVP-Fraktion im Biro vum Karl von Wogau. Ab 1999 het si z Hesse as Rächtsaawälti gschafft un syt 2004 isch si sälbschtständig mit ere aigene Kanzlei z Zäll, spezialisiert uf Arbetsrächt. D Gentges isch ghyrote un het e Doochter. D Gentges isch anne 1990 in di Jung Union yydrätte, 1991 in d CDU im Ortsverband Schtaine-Welscheschtaine. Vu 1993 bis 1996 isch si Chraisvorsitzeri vu dr Junge Union Ortenau gsii. Syter 1993 isch si Mitglid im Chraisvorstand vu dr CDU Ortenau. 1996 bis 1997 isch si Mitglid im Dytschlandroot vu dr Junge Union Dytschland gsii, 1997 bis 2000 Mitglid im Landesvorstand vu dr Junge Union Bade-Wirttebärg un 2001 bis 2006 Vorsitzeri vum Landesschidsgricht vu dr Junge Union Bade-Wirttebärg. Bi dr Landdagswahl 2016 isch
Dr Sebastian-Blau-Preis fir s Schwäbischschreiba wurd vom Verei schwäbische mund.ar e. V. ausglobt. Dr Verei isch 2002 grendad worra. Drbei isch r noch em Pseudonym vom Josef Eberle daufd worra. Dr Josef Eberle isch Rausgäbr ond Chefredakteur vo dr Stuagerdr Zeidong gwea. Dr Verei will mid em Vrleiha vo dem Preis: „Um dem Stellenwert der schwäbischen Dialektformen in der Gesellschaft zu manifestieren, schreiben „schwäbische Inschdiuziona” in Erinnerung an den wohl größten schwäbischen Dialektdichter seit 2002 den Sebastian-Blau-Preis für schwäbische Mundart aus.“ Dr 1. Preis sen 2500 Euro, dr 2. Preis 1500 Euro, dr 3. Preis 1000 Euro, dr Publikumspreis 500 Euro ond drzua geids no Sachpreise Jury D Jury bildad Leid vom Verei schwäbische mund.art e.V ond andre Fachleid. Preisdrägr Dr Preis wurd älle zwoi Joor vrlieha. Drbei wechlad s Gebied zwischa Lidradur, Liadermacher, Felmmacher ond Kabarett 2002 Lidradur Bei dr erschda Vrleihong war d Lidradur draa . Anny Hespe vo Eäberschbach . Karl Schrauber vo Messengaond Eberhard Rapp vo Schduagerd . Hanno Kluge vo Beblenga-Dagersheim ond Doris Oswald aus Metzenga 2004 Liadrmachr Dr Preis isch an Liedrmachr ganga Duo Albträumer (Anton Tauscher, Roland Geiger) Felchenterzett Dieter Huthmacher vo Pforze Publikumspreis: Thomas Felder vo Reidlenga 2006 Kabarett Beim Kabarett hod
Epagnier, wo uf Düütsch Späniz heisst, isch en Ortschaft i der politische Gmeind La Tène im Kanton Neueburg. S Piet vo Epagnier lyt am Nöieburgersee und am Zylkanal. Bis ane 1887 isch Epagnier sälber e Gmeind gsi. Dänn het die mit der Nochbergmeind Marin zur Gmeind Marin-Epagnier fusioniert. Und die säb wider het sech anne 2009 mit Thielle-Wavre zämetoo, und so isch die hütig Gmeind La Tène entstande. Bim Dorf lyt der bedüütend archäologisch Fundplatz La Tène, wo der Name vo der urgschichtlechen Epoche vo der Latène-Kultur härchunt. Olivier Girardbille / PO: Epagnier In: Historisches Lexikon vo dr Schwiiz.
Marin isch es Dorf i der Gmeind La Tène im Kanton Nöieburg. Es lyt am Nöieburgersee. Früener isch es sälber e Gmeind gsi. Ane 1888 het’s mit der ehemolige Nochbergmeind Epagnier fusioniert und d Gmeind Marin-Epagnier pildet. Die säb wider het sech ane 2009 zämetoo mit Thielle-Wavre. Und eso isch die nöi Gmeind La Tène entstande.
Thielle, wo uf düütsch Hüüsere heisst, isch en Ortschaft i der Gmeind La Tène im Kanton Nöieburg. S Dorf lyt am Zylkanal, und der Name chunt vom Fluss Zyl. Früener isch Thielle en eigeti Gmeind gsi. Dänn het’s ufe 1. Jänner 1888 fusioniert mit der Nochbergmeind Wavre, und das het d Gmeind Thielle-Wavre ggää. Die säb het sech am 1. Jänner 2009 mit der Gmeind Marin-Epagnier zämetoo. Und do druus isch die nöi Gmeind La Tène worde. Olivier Girardbille / AHB: Thielle-Wavre. In: Historisches Lexikon vo dr Schwiiz.
S Bundesampt für Statistik isch en Abdeilig vo de Bundesbhörde vo der Schwiiz. Es heisst uf franzöösisch Office fédéral de la statistique, OFS, uf italienisch Ufficio federale di statistica, UST und uf rätoromanisch Uffizi federal da statistica, UFS. Es ghört zum Äiggnössischen Innedepartemänt EDI. S Bundesampt tuet für s ganze Land aller Gattig Sache vo der Gselschaft, de Sprooche, dr Wirtschaft und dr Umwält aluege, drüber Date samle und alles zämerächne. Do dermit macht ’s s Wärch Statistik Schweiz, wo d Regierige vom Land und au die vo de Kantöön und d Verwaltige und au Privatpersoone chön pruuche. Äs schaffet mit de statistische Ämpter vo anderne Länder und mit em Eurostat, em Ampt für Statistik vo der EU, zäme. Agfange het die nazionali Statistik i der Schwiiz mit der Bvölkerigszäälig vo ane 1850, und zum d Zahle nochezfüere isch ane 1860 s Äiggnössische Statistische Büro gründet worde. S Bundesampt isch sid 1998 i der Stadt Nöieburg dehei. Es het sini Arbetsgrundlaag im Bundesstatistikgsetz vo ane 1992, wo uf em Artikel 65 vo der Schwiizer Bundesferfassig stoot. Sid 1891 chunt s Statistische Joorbuech vo dr Schwiiz use. Hans Ulrich Jost: Von Zahlen, Politik und Macht. Geschichte der schweizerischen Statistik. Chronos, Zürich
D Carola Wolle, geb. Weber (* 18. Novämber 1963 z Sontheim), isch e dytschi Unternämeri un Bolitiker (AfD). Syt Merz 2016 isch si Mitglid vum Landdag vu Bade-Wirttebärg. D Carola Wolle isch z Beilstaa uf d Grundschuel gange un z Baodmer uf d Realschuel. Z Haalbrunn het si am Wirtschaftsgimnasium Abitur gmacht. Anne 1991 het si an dr Universitet Mannheim en Abschluss as Diplom-Chauffrau gmacht. Vu 1991 bis 2007 het si bi dr Daimler AG im Beraich Organisation un Personal gschafft. Syter anne 2008 isch si Gschäftsfiereri vu dr MSR-Technik Naegele GmbH + Co. KG, em Dienschtlaischtigsunternäme fir Styyrtächnik im Beraich Haizig un Klima. Si isch evangelisch, gschide un het e Suhn. Si wohnt z Beilstaa. D Wolle isch anne 2013 Mitglid vu dr AfD wore, syt Juni 2014 isch si Mitglid vum AfD-Chraisverband Haalbrunn. Syt Juli 2015 isch si Mitglid vum Landesvorstand vu dr AfD Bade-Wirttebärg un syt Mai 2015 isch si Sprächeri vum AfD-Mittelstandsforum Bade-Wirttebärg. Bi dr Landdagswahl 2016 isch si iber e Zwaitmandat im Wahlchrais Neckersulm in Landdag gwehlt wore. Im Landdag isch si stellverdrättendi Vorsitzeri vum Uusschuss fir Wirtschaft, Arbet un Wohnigsböu un im Uusschuss fir Soziales und Integration. Stellverdrättend Mitgli isch si im Petitionsuusschuss, im